**คณะสัตวแพทยศาสตร์ มข.ต้อนรับคณาจารย์และนักศึกษาสัตวแพทย์จากประเทศจีน**

เมื่อเช้าวันพุธที่ 2 สิงหาคม 2560 ณ ห้องพยัคฆา ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น นำโดย **รศ.น.สพ.ดร.ชูชาติ กมลเลิศ คณบดี** พร้อมคณะผู้บริหารคณะได้ให้การต้อนรับทีมคณาจารย์และนักศึกษาสัตวแพทย์ จำนวน 8 คน จาก College of Animal Science and Technology, Southwest University เมืองฉ่งชิ่ง ประเทศจีน ที่ได้เดินทางมาเพื่อฝึกงานที่โรงพยาบาลสัตว์เป็นระยะเวลา 1 เดือน อนึ่ง คณะสัตวแพทยศาสตร์ มหาวิทยาลัยขอนแก่นกับ College of Animal Science and Technology, Southwest University ประเทศจีนมีความร่วมมือทางด้านวิชาการมาอย่างต่อเนื่องและยาวนาน โดยเฉพาะอย่างยิ่งการแลกเปลี่ยนนักศึกษาและบุคลากรซึ่ง ในแต่ละปีจะมีอาจารย์และนักศึกษาของทั้งสองมหาวิทยาลัยเดินทางไปและมาแลกเปลี่ยนตลอดทุกๆปี นอกจากนั้นในปัจจุบันยังมีนักศึกษาจาก College of Animal Science and Technology, Southwest University มาศึกษาต่อในระดับปริญญาโทและปริญญาเอกที่คณะสัตวแพทยศาสตร์ มหาวิทยาลัยขอนแก่น จำนวน 2 คน ซึ่งในอนาคตคาดว่าจะมีนักศึกษาจากประเทศจีนมาศึกษาต่อในระดับบัณฑิตศึกษาในคณะสัตวแพทยศาสตร์ มหาวิทยาลัยขอนแก่น เพิ่มมากขึ้น